CELEX: C2006/212/32
Language: sl
Date: 2006-09-02 00:00:00
Title: Zadeva C-274/06: Tožba, vložena 23. junija 2006 — Komisija Evropskih skupnosti proti Kraljevini Španiji

2.9.2006   
            
            
               SL
            
            
               Uradni list Evropske unije
            
            
               C 212/19
            
         Tožba, vložena 23. junija 2006 — Komisija Evropskih skupnosti proti Kraljevini Španiji
   (Zadeva C-274/06)
   (2006/C 212/32)
   Jezik postopka: španščina
   Stranki
   
      Tožeča stranka: Komisija Evropskih skupnosti (zastopnika: H. Støvlbæk in R.Vidal Puig, zastopnika)
   
      Tožena stranka: Kraljevina Španija
   Predlogi tožeče stranke:
   
               —
            
            
               ugotovi naj se, da Kraljevina Španija s tem, da je ohranila v veljavi ukrepe kot je 27. dodatna določba Zakona 55/1999 z dne 29 decembra 1999 o davčnih, upravnih in socialnih ukrepih, kot je bila nazadnje spremenjena s členom 94 Zakona 62/2003 z dne 30. decembra 2003, ki omejuje glasovalno pravico oseb javnega prava v španskih podjetjih energetskega sektorja, ni izpolnila obveznosti iz člena 56 ES.
            
         
               —
            
            
               naj se kraljevini Španiji naloži plačilo stroškov.
            
         Tožbeni razlogi in bistvene trditve
   V 27. dodatni določbi Zakona 55/1999 je navedeno, da lahko ministrski svet v primeru ko oseba, ki jo neposredno ali posredno nadzoruje javna uprava, prevzame ali pridobi znaten delež v podjetju energetskega sektorja, v roku dveh mesecev odloči „da ne prizna“ izvrševanja s tem povezanih članskih pravic, ali da zanj postavi določene pogoje. Omenjeno odločitev je treba sprejeti na podlagi meril, ki naj bi bila namenjena zagotavljanju varne energetske oskrbe.
   Komisija ocenjuje, da je 27. dodatna določba Zakona 55/1999 nezdružljiva s členom 56 ES iz naslednjih razlogov:
   
               —
            
            
               prevzem nadzora in pridobitev znatnih deležev v španskih podjetjih energetskega sektorja s strani oseb javnega prava predstavlja „pretok kapitala“ v smislu člena 56 ES;
            
         
               —
            
            
               omejitev članskih pravic, o kateri lahko odločijo španski organi v zvezi z omenjenimi prevzemi nadzora in pridobitvami znatnih deležev predstavlja omejitev prostega pretoka kapitala, ki jo načeloma prepoveduje člen 56 ES; in
            
         
               —
            
            
               navedena omejitev nima nobene podlage v Pogodbi.
            
         Konkretno Komisija ocenjuje, da 27. dodatne določbe Zakona 55/1999 ne utemeljuje cilj zagotavljanja varne energetske oskrbe, saj:
   
               —
            
            
               dejstvo, da so osebe, ki prevzamejo nadzor ali pridobijo znaten delež, pod nadzorom javne uprave ne prinaša nobenega dodatnega tveganja za varnost energetske oskrbe, zaradi česar to ne more predstavljati podlage za omejevanje prostega pretoka kapitala samo v tem primeru;
            
         
               —
            
            
               omejitev glasovalnih pravic ni ustrezen ukrep za zagotavljanje varne energetske oskrbe, saj obstajajo drugi za ta namen bolj primerni ukrepi;
            
         
               —
            
            
               četudi bi bila omejitev glasovalnih pravic ustrezen ukrep za zagotavljanje varne energetske oskrbe, pa so sporni ukrepi nesorazmerni kolikor „se nepriznanje“ izvrševanja glasovalne pravice nanaša na vse dejavnosti in odločitve družbe;
            
         
               —
            
            
               pooblastilo Svetu ministrov da odloči o „priznanju“ ali „nepriznanju“ izvrševanja glasovalnih pravic ni predmet objektivnih in dovolj natančnih meril, ki bi bila lahko podvržena učinkovitemu sodnemu nadzoru.